רגעי הקסם הקטנים שהופכים את היחסים למשחק אהבה מתמשך - ד"ר צביה גרנות
לא משנה כמה דברים אתם עושים למען בן זוגכם. מה שחשוב הוא כמה אהבה אתם יוצקים אל המעשים שלכם. כי בשביל להראות אהבה אין דבר קטן מדי.
ממש לא משנה כמה דברים אתם עושים למען בן זוגכם. מה שחשוב הוא כמה אהבה אתם יוצקים אל המעשים שלכם. כי בשביל להראות אהבה אין דבר קטן מדי. ואם אנחנו רוצים שהיחסים שלנו יהיו משחק אהבה מתמשך, מספיק שנעשה דבר אחד קטן, ואחר כך עוד דבר אחד קטן, ואז עוד אחד.
ההבנה הזאת תפחית אולי את החרדה שלכם מפני האמונה העממית ששינוי ביחסים דורש עבודה אדירה. אז ממש לא. אתם לא צריכים לטפס על האוורסט כדי לשנות את היחסים ביניכם. אתם צריכים רק מעשה קטן מאוד, כמו לטיפה או חיוך או מבט חם, ולמחרת עוד לטיפה או חיוך או מבט חם, וכך גם ביום הבא. והשינוי יצא לדרך.
וזהו, היחסים כבר לא יהיו אותו הדבר כי דרך המעשה הקטן החתמתם את שעון האהבה, ולאהבה אין מידות ואין גדלים. זאת תמיד אותה אהבה גם אם אתם נותנים אותה דרך הפקה דרמטית של יום הולדת, וגם אם אתם נותנים אותה בקטנה, כמו דרך אצבע מרפרפת על הלחי.
לדברים הגדולים שאתם עושים למען בן הזוג שלכם אין ערך גדול יותר מאשר לדברים הקטנים. להפך, דברים קטנים הרבה פחות מפחידים כי הם לא מעוררים אצל השני הרגשה שמצופה ממנו גם הוא לעשות מעשים כאלה. סיבה נוספת: דברים גדולים אי אפשר לעשות על בסיס יומי, בעוד שדברים קטנים מדי יום יוצרים את הרצף הגדול של אהבה.
ויש עוד בעיה בדברים הגדולים, שלא קיימת בדברים הקטנים: רובנו לא מסוגלים לסתום את הפה ואנחנו מזכירים אחר כך שוב ושוב איזה דבר נפלא עשינו בשבילו, לא פעם יחד עם תלונה שהוא לא עשה עבורנו אותו הדבר.
ולכן, גם אם עשינו את ההפקה הגדולה מתוך אהבה, או קנינו את היהלום הגדול מתוך אהבה, או קנינו את הכרטיסים לטיול סביב העולם מתוך אהבה, אבל אחר כך התפארנו בזה, או אחר כך השתמשנו בזה להתחשבנות עם בן זוגנו על מה שהוא נתן, או אחר כך השארנו לצדנו בן זוג נבוך כי אין לו יכולת לעשות בשבילנו משהו בסדר גודל כזה – סילקנו למעשה מהמחווה שלנו את האהבה והשארנו אותה ריקה מתוכן.
אז הניחו לדרמות הגרנדיוזיות, ובמקום זה לכו על רגעים קטנים מאוד, שיהיו כמו טיפות של טל עם שחר על פרח שהתחיל להיפתח:
אל תחמיצו הזדמנות להציע עזרה ולהודות על עזרה,
על תחמיצו הזדמנות להציע ג'סטה ולהודות על ג'סטה,
ואל תחמיצו הזדמנות לציין משהו לשבח: "מאמי, מגיע לך לנוח", "מאמי, איזה מתוק אתה שזכרת".
וכך, עם אפס זמן ואפס מאמץ ואפס השקעה, אתם משבצים את היום-יום הקשה שלכם בחרוזים נוצצים. כי לרגעים קטנים יש ערך גדול. וזה כל הסוד של שינוי היחסים: להפוך את הרגעים הקטנים להתחלות קטנות של הדברים הגדולים.
אז אמנו את עצמכם לחיות בזוגיות וביחסים של קסם, ועשו את זה על ידי המעשים הקטנים ביותר שיצקתם לתוכם את האהבה הגדולה ביותר. ואל תשכחו שזה טוב יותר מכל אלטרנטיבה.
דירוג 5 כוכבים (100%) 5 הצבעות
הקודםאיך מתגברים על פרידה? 3 טיפים שיעזרו לכם להתמודד עם הפרידה
הבא7 טיפים על איך לדבר בלי לריב
אל תהיו שאננים ביחסים שלכם
אהבה לא מספיקה כדי להבטיח את יציבות היחסים, כי לא משנה כמה אנחנו אוהבים אחד את השני, אם לאחד מאתנו יהיה מספיק רע ביחסים הוא עלול להסתלק. אז חוץ מאהבה, מה דרוש עוד?
איך להיות גם ביחד וגם לחוד
איך לשמור על איזון בין הצרכים הזוגיים ובין הצרכים האישיים? זה קונפליקט שמובנה בתוך כל מערכת יחסים. אז הקשיבו לשיחה הזאת, כדי לבנות זוגיות של “גם זה וגם זה”.
הפוסט הקודםאיך מתגברים על פרידה? 3 טיפים שיעזרו לכם להתמודד עם הפרידה
הפוסט הבא7 טיפים על איך לדבר בלי לריב
יחסים טובים לא מנהלים באגוצנטריות אלא בתבונה. הוויכוח מי כאן הצודק הופך את התקשורת שלכם לדפוס של מרוויח-מפסיד. אז הקשיבו לשיחה הזאת, כי היא תעזור לכם לעבור לצד החכם.